ESIMESE ASTME KOHTU MÄÄRUS (neljas koda)
9. september 2008
Kohtuasi T‑143/08
Luigi Marcuccio
versus
Euroopa Ühenduste Komisjon
Avalik teenistus – Sotsiaalkindlustus – Hageja teatavate ravikulude 100%‑lise hüvitamise taotluse rahuldamata jätmine
Ese:      Hagi, mille ese on muu hulgas nõue tühistada Euroopa ühenduste ühise ravikindlustussüsteemi nõuete büroo otsused, millega
esiteks keelduti hageja teatavate ravikulude 100%‑lisest katmisest ja teiseks keelduti hüvitamast arsti visiidi kulusid vastavalt
juhtivate arstiteadlastega konsulteerimise suhtes kohaldatavatele eeskirjadele, ning nõue, et komisjonilt mõistetaks välja
teatavad ravikulude summad.
Otsus: Jätta hagi vastuvõetamatuse tõttu läbi vaatamata. Pooled kannavad ise oma kohtukulud.
Kokkuvõte
Ametnikud – Sotsiaalkindlustus – Ravikindlustus – Ravikulud – Raske haigus – 100%‑line hüvitamine – Tingimused
(Personalieeskirjad, artikli 72 lõige 1; ravikindlustuse ühiseeskirjad, artikkel 28 jaI lisa punkt IV)
Ravikulude 100%‑line hüvitamine personalieeskirjade artikli 72 lõike 1 alusel eeldab kas seda, et vastavat haigust loetakse
kuuluvaks selles sättes otsesõnu mainitud haiguste hulka või siis seda, et ametisse nimetav asutus tunnistab, et see haigus
on nimetatud sättes loetletud haigustega võrreldav. Taolise hüvitamise jaoks tuleb huvitatud isikul kindlasti osutada, millise
haigusega on tegemist ja esitada tõendavad dokumendid. Euroopa ühenduste ametnike ravikindlustuse ühiseeskirjade artikli 28
järgi tuleb kulude hüvitamise taotlusele lisada tõendavate dokumentide originaalid ja ühiseeskirjade I lisa punkti IV alusel
tuleb taotlusele, mis esitatakse, et saavutada haiguse tunnistamine personalieeskirjade artikli 72 lõikes 1 loetletud nelja
haigusega võrreldavaks, lisada huvitatud isiku raviarsti koostatud aruanne.
Kui taotlus ei sisalda ühtki uut asjaolu, mis õigustaks asjaomase ametniku ravikulude 100%‑list hüvitamist, ei muuda see,
et administratsioon jättis taotlusele vastamata, kuidagi õiguslikku olukorda, milles ametnik on tulenevalt otsusest jätta
vaikimisi rahuldamata varasem taotlus, millega ametnik tegi sama nõude administratsioonile teatavaks; samuti ei kujuta see
järelikult endast ametnikku kahjustavat meedet personalieeskirjade artiklite 90 ja 91 tähenduses.
(vt punktid 37, 39 ja 41)